Sagen drejer sig om, hvorvidt sagsøgte A/S´s udbud af B-aktier udgør en aktieudstedelse - der er momsfri - eller om udbuddet som hævdet af sagsøgeren, Skatteministeriet, skal anses... Vis mere
Ret: Vestre Landsret (1. instans)
Faggruppe: Civilsag — Almindelig civil sag
Sagsemner: Afgifter;

D O M

afsagt den 14. januar 2014 af Vestre Landsrets 8. afdeling (dommerne Henrik Bjørnager

Nielsen, Linda Hangaard og Charlotte Hove Lasthein (kst.)) i 1. instanssag   

V.L. B – 2926 – 12

Skatteministeriet

(Kammeradvokaten ved advokat Kim Lundgaard Hansen, København) mod

Sagsøgte A/S

(advokat Line Kjær, Aarhus)

Indledning

Sagsøgte A/S, blev stiftet den 14. oktober 2006 med det formål at etablere en eksklusiv

golfklub med et 27 hullers golfanlæg designet af en international an-erkendt

golfbandedesigner. Selskabet indgik i den forbindelse aftale med Ejendom om leje af et areal,

hvor anlægget skulle etableres. Med henblik på at opnå den for-nødne finansiering til

etablering af anlægget udstedte selskabet bl.a. aktier, herunder et antal såkaldte B-aktier med

en nominel værdi på 100 kr. pr. aktie. B-aktierne blev udbudt til henholdsvis kurs 25.000 kr.

og kurs 30.000 kr. og gav ret og pligt til ét medlemskab af Golfklub mod betaling af et

nærmere fastsat medlemskontingent til klub-ben.

Sagen dr ejer sig om, hvorvidt Sagsøgte A/S' udbud af de omhandlede B-aktier udgør en

aktieudstedelse - der er momsfri - eller om udbuddet som hævdet af sagsøgeren,

Skatteministeriet, i realiteten skal anses for at udgøre overdragelse af en spilleret.

Skatteministeriet har overordnet gjort gældende, at udstedelsen af B-aktierne er en moms-



- 2 -

pligtig transaktion, der udgør økonomisk virksomhed, idet udstedelsen af aktierne med

spillerettigheder går videre end det blotte salg af selskabets aktier.

Påstande m.v.

Skatteministeriet har nedlagt følgende påstande:

1. Sagsøgte A/S skal anerkende, at selskabets afgiftstilsvar for afgiftsperioden   

1. oktober 2007 til 31. december 2008 skal forhøjes med 2.077.740 kr. og for afgiftspe-

rioden 1. januar 2009 til 31. december 2010 skal forhøjes med 106.600 kr.

2. Sagsøgte A/S skal til Skatteministeriet betale 2.184.340 kr. med tillæg af   

renter opgjort efter opkrævningslovens § 7 fra 2. september 2011, dog fra 12. september

2011 for så vidt angår 106.600 kr.   

Sagsøgte A/S har påstået frifindelse.

Der har mellem parterne været enighed om selve den beløbsmæssige opgørelse af afgifts-

tilsvaret, der er baseret på udstedelsen af i alt 433 B-aktier fordelt med 413 aktier i afgifts-

perioden fra 1. oktober 2007 til 31. december 2008 og 20 aktier i afgiftsperioden fra 1. ja-

nuar 2009 til 31. december 2010.   

Sagen er anlagt ved Retten i Horsens den 13. juli 2012 og er efter anmodning fra parterne ved

byrettens kendelse af 19. november 2012 henvist til landsretten i medfør af retspleje-lovens §

226, stk. 1.   

Landsskatterettens kendelser

SKAT i Horsens traf henholdsvis den 12. august 2011 og den 12. september 2011 afgørelse

om, at Sagsøgte A/S' afgiftstilsvar skulle forhøjes med de opgjorte beløb på 2.077.740 kr. og

106.600 kr., idet SKAT anså betalingen for B-aktierne for at vedrøre be-taling for en

momspligtig ydelse i form af en spilleret på golfbanen, jf. momslovens § 3 og § 4, stk. 1.

Landsskatteretten har for begge afgiftsperioder den 26. april 2013 afsagt i det væsentlige

enslydende kendelser og med enslydende begrundelser. Af Landsskatterettens kendelse



- 3 -

vedrørende afgiftsperioden 1. oktober 2007 til 31. december 2008 (SKATs afgørelse af 12.

august 2011) fremgår bl.a. følgende:

”…

Sagens oplysninger
Sagsøgte A/S (herefter selskabet) har lejet en grund af ejeren, Ejendom. På
grunden har selskabet anlagt en golfbane. Golfba-nen er udlejet til
datterselskabet Virksomhed A/S, der igen har udlejet banen til Golfklub
(herefter golfklubben). Lejeaf-talen mellem ejer af grunden og selskabet er
uopsigelig i 30 år. Når de 30 år er gået, har ejeren af grunden ret til ikke at
forlænge lejekontrakten med sel-skabet.

Kapital til at anlægge golfbanen blev tilvejebragt ved udstedelse af A-, B- og
senere C-aktier. Ved køb af en B-aktie i selskabet fik aktionæren ret (og pligt)
til at melde sig ind i golfklubben. For at blive optaget som medlem i klubben
krævede klubben – ud over besiddelse af en aktie i selskabet – lø-bende
betaling af et kontingent.   

Af materiale i forbindelse med udbud af aktier oplystes det, at erhvervelsen af
en B-aktie skal være oppebåret af et ønske om at spille golf, idet der ikke kan
forventes udbytte eller andel i selskabets formue, der modsvares af in-
vesteringens størrelse, jf. prospektets side 7 og 9.

SKATs afgørelse

…

Selskabets aktionærer har udelukkende købt B-aktier for at opnå en spilleret.
Dette fremgår også af prospektet på side 9, hvori det anføres, at tegning af B-
aktier skal være båret af et ønske om at sikre sig ret til spil på selskabets
golfanlæg og ret til medlemskab af golfklubben i minimum 30 år. Personer, der
ikke har en aktie i selskabet, kan melde sig ind i golfklubben ved at be-tale et
ekstra tillæg, der tilpasses prisen for en B-aktie tillagt renteudvik-lingen for en
30-årig periode.

SKAT har valgt at lade den nominelle værdi af B-aktierne på 100 kr. være et
udtryk for aktiernes reelle værdi i forhold til en gennemsnitsforbruger og har
derfor reduceret momsgrundlaget med 100 kr. pr. aktie. Derefter udgør pris-en
for spilleretten henholdsvis 24.900 kr. og 29.900 kr. alt afhængig af, hvilken
kurs aktien er købt til.

B-aktierne udgør kun en meget begrænset del af aktiekapitalen. Samtidig er B-
aktiernes stemmeværdi langt mindre end A-aktiernes. Det indebærer, at B-
stemmerne reelt ikke har nogen stemmemæssig indflydelse. Ud over de
normale risikofaktorer, der er ved køb af aktier, er der for disse B-aktier også
det forhold, at lejeaftalen på de 30 år bringes til ophør. Hvis lejekon-trakten
ophører, bortfalder spilleretten, og aktien mister sin værdi.



- 4 -

Selskabets eneste aktiv er en lejeaftale, der løber i 30 år. Man ved således fra
begyndelsen, at værdien af selskabet er 0 kr. efter 30 år, hvor lejeaftalen
ophører. Det er derfor tvivlsomt, om B-aktionærerne vil betale op til 30.000 kr.
for en aktie, når værdien må forventes at være støt faldende.

SKAT har henvist til Højesterets afgørelse offentliggjort i TfS 1996, 796, der
omhandlede timeshare med aktier. En aktionær havde købt to aktier. Han
havde betalt 34.000 kr. pr. stk., selv om den indre værdi ikke oversteg aktiens
nominelle værdi på 7.200 kr. Det betydelige overskydende beløb blev
skattemæssigt anset for retten til at råde over lejligheden i den på-gældende
uge alene mod betaling af kontingent.

Af præmis 29 i EU-domstolens afgørelse i sagen Card Protection Plan, C-
349/96, fremgår det, at det skal undersøges, hvad der særligt karakteriserer den
pågældende transaktion, og herigennem afgøres, om den afgiftspligtige person
til gennemsnitsforbrugeren har leveret flere uafhængige hovedydel-ser eller en
enkelt ydelse. En ydelse er sekundær, når den for en gennem-snitskunde ikke
udgør et mål i sig selv, men blot et middel til at udnytte ho-vedydelsen, jf.
præmis 30.

I udtalelse af 4. oktober 2011 har SKAT til selskabets anbringende om prak-
sisændring med henvisning til SKATs ikke-offentliggjorte bindende svar
bemærket, at omstændighederne i det bindende svar ikke er sammenligneli-ge
med den forelagte sag. I den tidligere sag var det en betingelse for med-
lemskab, at der samtidig blev købt en B-aktie i udlejers selskab. Man kunne
således blive medlem af den omhandlede golfklub, hvis man ejede en B-ak-tie,
mens man i den forelagte sag har pligt til at være medlem af klubben, hvis man
ejer en B-aktie.

Klagerens påstand og argumenter
Selskabets repræsentant har principalt nedlagt påstand om, at selskabet har
solgt momsfritagne aktier og ikke momspligtige spillerettigheder.   

Subsidiært er nedlagt påstand om, at SKAT ikke er berettiget til at opkræve
moms af aktiesalget, da det vil være udtryk for en praksisændring at anse
levering af aktier for levering af momspligtige spillerettigheder.

Mere subsidiært er nedlagt påstand om, at prisfastsættelsen af spillerettighe-
derne skal fastsættes til ikke mere end 5.000 kr. og ikke til det fulde beløb, da
aktierne tillige har haft værdi som en aktie. Aktieværdien skal ansættes
separat, og denne værdi skal fratrækkes ved opgørelse af momsgrundlaget.

Til støtte for den principale påstand er sammenfattende anført, at selskabets
salg af aktier i momsmæssig henseende er udtryk for salg af momsfritagne
aktier. Aktierne er således omsættelige og giver mulighed for gevinst eller
risiko for tab afhængigt af, hvorledes markedet udvikler sig, ligesom der også
er mulighed for udbytte på længere sigt.   

En aktionær, som ikke ønsker at være aktivt medlem af golfklubben, kan
vælge at være passivt medlem mod betaling af 500 kr. pr. år. Spilleretten
udløses således alene af betaling af et kontingent på 6.000 kr. pr. år.



- 5 -

SKAT har i et ikke-offentliggjorte bindende svar af 21. februar 2007 til
Lyngbyggaard Golf Center A/S tilkendegivet, at der var tale om momsfrit
aktiesalg, selv om der til aktierne var knyttet en spillerettighed. Selv om
SKATs svar på spørgsmålet vedrørende aktiesalg ikke blev påklaget til
Landsskatteretten sammen med klage over svar på nogle af de øvrige
spørgsmål, tog retten ikke afstand fra SKATs svar.

Det er ikke korrekt, når SKAT konkluderer, at værdien af aktierne vil være støt
faldende og ende med at have en værdi på 0 kr. efter 30 år, og at der re-elt er
tale om salg af spillerettigheder. Det kunne hverken i 2007 eller 2008 vides,
om golfanlægget vil blive drevet videre om 30 år. Dermed kan det heller ikke
lægges til grund, at aktiens værdi vil være støt faldende. Hvis golfanlægget
viser sig at blive populær, vil det også være attraktivt at eje aktier i selskabet,
og dermed vil efterspørgslen og værdien på aktierne stige.

Til støtte for den subsidiære påstand har selskabets repræsentant hovedsa-gelig
gjort gældende, at opkrævning af moms af en aktie vil udgøre en æn-dring af
praksis, når aktien i sig selv har de karakteristika, der er kendeteg-nende for
aktier. At der til aktien er tilknyttet en spilleret, bør ikke ændre herved.   

Idet der er redegjort nærmere for det ikke-offentliggjorte bindende svar til
Lyngbygaard Golf Center A/S af 21. februar 2007, hvis omstændigheder
svarer nøje til de faktiske forhold i den forelagte sag, er anført, at selskabet i
maj 2007 henvendte sig skriftlig til SKAT for at drøfte de momsmæssige
konsekvenser ved den påtænkte konstruktion. I brev af 25. maj 2007 til
Skattecenter Horsens beskrev selskabet, at der alene kunne opnås ret til
medlemskab af golfklubben ved køb af aktier i selskabet.

I den vejledende udtalelse, som selskabet efterfølgende modtog fra SKAT, tog
SKAT ikke stilling til anlægsselskabets momsforhold, da dette selskab havde
indsendt en ansøgning om frivillig momsregistrering. Det er dog sel-skabets
vurdering, at hvis SKAT allerede på daværende tidspunkt var af den opfattelse,
at salg af aktier i anlægsselskabet reelt var udtryk for en moms-pligtig ydelse,
kan det diskuteres, om ikke SKAT burde have påpeget dette, da det tydeligt
fremgik af selskabets brev.   

Årsagen til, at spørgsmålet ikke blev berørt af hverken SKAT eller selskabet i
2007, var uden tvivl, at ingen af parterne på daværende tidspunkt havde fantasi
til at forestille sig, at aktiesalget ville udgøre en momspligtig ydelse. Selskabet
var allerede bekendt med det bindende svar vedrørende Lyngby-gaard Golf
Center A/S, hvor SKAT gav selskabet ret i, at aktiesalget skulle ske uden
moms.

Der forekommer andre situationer, hvor personer investerer i aktier, og hvor
denne investering både kan være båret af et ønske om på sigt at opnå en
avance ved salg og/eller et ønske om at støtte en lokal klub eller andet kultu-
relt projekt. Selv om aktieejerskabet medfører nogle rettigheder for aktio-
nærerne, har dette ikke haft indflydelse på aktiens momsmæssige kvalifika-
tion. Salg af aktierne udgør til trods herfor stadig et salg, som ikke er om-fattet
af momsloven. Der er herved henvist til aktier i Tivoli A/S, som under visse
omstændigheder udløser gratis årskort med fri entre. Aktier i fodbold-



- 6 -

klubben FC København A/S tilbydes visse aktionærtilbud som f.eks. gratis
billetter til klubbens kampe i Parken.   

Selskabets repræsentant har henvist til Momsnævnets afgørelse AFG32-760
vedrørende indskud af andelskapital for opnåelse af retten til en havneplads.
Køb af et andelsbevis var i denne sag en betingelse for en fast havneplads i en
lystbådehavn. Ved køb af et andelsbevis erhvervede andelshaverne en andel af
selskabets formue, der ved selskabets opløsning skulle tilfalde an-delshaverne
forholdsmæssigt. Nævnet fandt ikke, at der skulle svares moms af indskuddet,
uagtet at indskuddet var en betingelse for at få tildelt en fast havneplads i
lystbådehavnen. Nævnet fandt yderligere, at dette måtte gælde, uanset om
andelskapitalen blev forrentet, og uanset om der var stillet krav om
begrænsninger i relation til omsætteligheden af andelsbeviserne.

Nævnssagen sag er fuldt ud sammenlignelig med den forelagte sag, idet der i
begge sager er der tale om, at der med købet af aktier/anparter følger en ret,
men ikke en pligt, ligesom andelshaverne/aktionærerne ikke forventer en
forrentning af deres indskud i form af udbytte.

Opkrævning af moms af aktiesalg tilknyttet spillerettigheder er udtryk for en
praksisændring, som hverken selskabet eller dets rådgivere kunne have for-
udset i 2007 og 2008. Dette skyldes primært:

• at selskabet allerede i 2007 kontaktede SKAT vedrørende den valgte kon -
struktion, uden at SKAT påpegede, at salget af aktier ville være momsplig-tigt,
trods den omstændighed, at momspligten allerede på daværende tids-punkt
ville give et væsentlig skatteprovenu.

• at der foreligger et bindende svar på, at aktiesalg med tilknyttede spillere t-
tighed falder uden for momslovens anvendelsesområde. Fakta i dette bind-
ende svar er fuldt ud sammenlignelige med omstændighederne i den fore-lagte
sag,   

• at det nævnte bindende svar har været forelagt Landsretten med oplysning
om, at køb af et spillecertifikat var betinget af et aktiekøb i anlægsselskabet,
uden at SKATs repræsentant fremsatte bemærkninger om, at dette skulle ændre
aktiens kvalifikation fra at være en aktie til at være en momspligtig levering.

Hvis Landsskatteretten skulle være uenig med selskabet i, at der er tale om
salg af aktier, eller at SKATs afgørelse er udtryk for en praksisændring, er til
støtte for selskabets mest subsidiære påstand sammenfattende anført, at
værdiansættelsen af spilleretten bør udgøre 5.000 kr. inkl. moms ud fra den
forudsætning, at aktiens vederlag på 30.000 kr. er inkl. moms.

En undersøgelse af det gennemsnitlige indskud i andre golfklubber, som ligger
i umiddelbar nærhed af den omhandlede golfklub, viser, at indskud-dene udgør
mellem 3.000-6.000 kr. Da golfklubben ligger i direkte konkur-rence med
disse klubber, kan vederlaget for selve spillerettighederne værdi-ansættes til
nogenlunde samme niveau. Værdien skal således afspejle det prisniveau, som
golfklubben ville have været i stand til at opkræve i indskud



- 7 -

i 2007, hvis denne model var valgt. Hvis indskuddet var blevet sat for højt,
ville spillerne blot have valgt at spille i en anden golfklub.   

Skatteministeriets indstilling
Skatteministeriet, Koncerncentret, har indstillet, at SKATs afgørelse stad-
fæstes med den af SKAT anførte begrundelse.

Landsskatterettens bemærkninger og begrundelse
Følgende fremgår af momslovens § 4, stk. 1:

”Der betales afgift af varer og ydelser, der leveres mod vederlag her i landet. Ved
levering af en vare forstås overdragelse af retten til som ejer at råde over et materielt
gode. Levering af en ydelse omfatter enhver anden leve-ring.”

Det fremgår af momslovens § 13, stk. 1, litra e, at følgende er fritaget for
moms:

”Transaktioner, herunder forhandlinger, med undtagelse af forvaring og for-valtning, i
forbindelse med værdipapirer, bortset fra varerepræsentativer og dokumenter, der giver
bestemte rettigheder, herunder brugsrettigheder, over fast ejendom, samt andele og
aktier, når besiddelsen heraf retligt eller fak-tisk sikrer rettigheder som ejer eller bruger
over en fast ejendom eller en del af en fast ejendom.”

Som en af flere betingelser for medlemskab af golfklubben stillede klubben
krav om besiddelse af en B-aktie i selskabet. Tilsvarende var der til selska-bets
salg af B-aktier knyttet en ret – og en pligt – til at melde sig ind i golf-klubben.
Golfklubben er omfattet af fritagelsen for sportsudøvelse i moms-lovens § 13,
stk. 1, nr. 5.   

Spørgsmålet i sagen er, om selskabets salg af egne aktier, der som udgangs-
punkt er fritaget for moms i medfør af momslovens § 13, stk. 11, litra e, skal
anses for hel eller delvis levering af en spilleret og dermed for en moms-pligtig
leverance, jf. momslovens § 4, stk. 1.

Landsskatteretten finder, at køb af aktier i selskabet alene forsynede køberen
med en af flere forudsætninger for at opnå medlemskab af klubben og ikke
med en såkaldt spilleret. Muligheden for at spille golf i klubben krævede tillige
betaling af et medlemskontingent. Den forudsætningsvise ret til medlemskab,
som var knyttet til aktiebesiddelsen, må desuden ene og alene anses for afledt
af klubbens krav herom. Dermed skal selskabets salg af ak-tier ikke anses for
en momspligtig leverance i henhold til momslovens § 4, stk. 1.   

Det bemærkes, at den tilknyttede pligt til indmeldelse i golfklubben under
ingen omstændigheder kan udgøre en momspligtig leverance, hvorfor det af
SKAT herom anførte ikke kan føre til et andet resultat.
...”



- 8 -

Sagens omstændigheder i øvrigt

Af prospektet af 15. oktober 2007 ”om offentligt udbud af aktier i Sagsøgte A/S” fremgår

bl.a., at der an lægges en 27 hullers mesterskabsbane til spillere på alle ni-veauer designet af

det anerkendte amerikanske arkitektfirma ”Udenlandsk virksomhed” . Formålet med

aktieudvidelsen er at styrke selskabets kapitalgrundlag, så selskabet kan opfylde sin

målsætning om at etablere og drive et førsteklasses golfanlæg på Ejendom, samt at udvikle

og implementere tilknyttede faciliteter. Det fremgår, at de nye B-aktiers andel i selskabets

samlede formue efter tegningen er ca. 2 %.

I prospektets resumé hedder det bl.a.:

”…

Værdipapirrisiko
Det er altid forbundet med en vis risiko at investere. Ved investering i aktier
bliver man medejer af det selskab, der købes aktier i. Det er derfor væsent-ligt,
at investorerne gør sig klart, at der er risiko for at tabe penge ved en in-
vestering i aktier i forbindelse med kursfald eller i værste tilfælde helt at miste
sin investering, såfremt Selskabet går konkurs.

Som følge af B-aktiekapitalens procentuelt begrænsede størrelse af den
samlede selskabskapital, kan der ikke forventes et udbytte eller en andel i
Selskabets formue, der modsvarer investeringens størrelse. Tegning af B-aktier
skal derfor være båret af et ønske om, at sikre sig ret til spil på Sel-skabets
golfanlæg og ret til medlemskab i Golfklub i mini-mum 30 år, samtidig med,
at aktien og dermed spilleretten er overdragelig.   

…

Passivt medlemskab

B-aktierne udstedes med mulighed for, at der til enhver tid kan være op til 100
passive medlemmer. Det er kun B-aktieejere der kan melde sig passive og
betaler herfor et årligt gebyr på kr. 500. Passive medlemmer har ikke spilleret,
men kan melde sig aktive til enhver tid (minimum 1 år), og begyn-der derfra at
betale kontingent.

…”

Af Golfklubs vedtægter fremgår bl.a., at der højest kan optages 1.300 medlemmer, hvoraf

maksimalt 100 må være passive medlemmer. I vedtægternes punkt 3.4 hedder det:



- 9 -

”Medmindre anden aftale indgås med udlejer, skal seniormedlemmer være
indehavere af en spilleret knyttet til ét styk A- eller B-aktie i Sagsøgte A/S for
at blive medlem af klubben. Til hver B-aktie er der knyttet en pligt til at
opretholde et seniormedlemskab af klubben. Spilleret-ten er overdragelig efter
nærmere regler fastsat af Sagsøgte A/S herunder betaling af et gebyr.”

Af punkt 4.8 i vedtægterne for Sagsøgte A/S fremgår endvidere følgende:

”Så længe Selskabets lejeaftale vedrørende golfanlægget på Ejendom er i kraft,
giver hver nom. B-aktie á kr. 100 en person ret til spil på Selska-bets
golfanlæg på vilkår, der nærmere fastsættes i Selskabets bestyrelse. Det er
herunder et vilkår, at der sker indmeldelse i Golfklub, samt at der betales det til
enhver tid gældende kontingent til goldklubben. Det er en betingelse for
erhvervelse og fortsat besiddelse, at aktionæren op-retholder medlemskab af
golfklubben, i modsat fald kan Selskabets besty-relse efter skriftligt varsel
annullere den til aktien knyttede ret til spil på Sel-skabets golfanlæg.
Beslutningen herom noteres i Selskabets aktiebog.

Såfremt en B-aktionær ikke ønsker at opretholde medlemskab af golfklub-ben,
og denne ikke kan overdrage sine aktier til tredjemand, da kan aktionæ-ren
frigøre sig fra medlemsforpligtelsen ved at overdrage aktien vederlags-frit til
selskabet.”

Forklaringer

Vidne 1, advokat Vidne 2 og Vidne 3 har afgivet forklaring for landsretten.

Vidne 1 har forklaret, at han ejer Ejendom sammen med sin ældste søn. Ejendommen ligger

tæt på Horsens by, og for at sikre ejendommen mod udstykning fik de ideen til en golfbane.

Han kender ejerne af Ledreborg og kiggede på, hvordan de havde gjort, da de etablerede

golfbane på deres ejendom. Det var udelukkende som følge af lovgivningen, at lejeaftalen

blev gjort tidsbegrænset. Det var meningen, at lejeaftalen skulle forlænges, og derfor blev det

indføjet i areallejeaftalen, at der skal indledes forhand-linger om lejekontrakten senest 10 år

før udløbet af uopsigelighedsperioden. Der blev fast-sat en kurs på 25.000 kr. for de første B-

aktier og en kurs på 30.000 kr. for de resterende, fordi selskabet ikke ville afskære sig fra at

få del i en kursstigning på aktierne. Familien ønskede at være ”herre i eget hus ”, og derfor

blev B-aktierne udstedt på nominelt 100 kr., men udbudt til overkurs. Det er A-aktionærerne,

der har beslutningsretten i selskabet. Det var en blanding af folk, der ønskede at spille golf,

og folk, der troede, at det var en gylden



- 10 -

investering, som købte B-aktierne. De kunne have solgt mange flere aktier med tilknyttet

passivt medlemskab af klubben, men for at sikre klubben var der sat et maksimum på an-

tallet af disse aktier.   

De første 400 B-aktier blev solgt som planlagt, og de begyndte at anlægge banen i april 2007.

Som følge af finanskrisen blev der problemer med finansieringen, og det var bag-grunden

for, at der blev udstedt C-aktier. Finanskrisen medførte også, at det blev umuligt at sælge B-

aktier. Det blev derfor senere aftalt med klubben, at medlemskab ikke længere var betinget

af, at man var indehaver af en B-aktie. Det blev vedtaget på en generalforsam-ling i klubben,

at medlemmer uden B-aktie skulle betale 1.500 kr. mere i årligt kontingent. Dette beløb er

senere blevet reduceret til 1.000 kr. pr. år. Det er muligt at spille golf på klubbens arealer

uden at være medlem af klubben. Det kræver blot, at man er medlem af en anden golfklub og

betaler greenfee, hver gang man benytter banen.   

Hensigten med at udstede B-aktier var at få kapital til anlæg af golfbanen. Den tilknyttede

spillerettighed gjorde, at aktien var mere attraktiv, end hvis der ikke var en sådan rettighed

tilknyttet. Det årlige kontingent, som klubben opkrævede, var billigt i forhold til banens

kvalitet, men det var lidt højere end det kontingent, naboklubberne opkrævede. I nabo-

klubberne betalte man mellem 5.000 kr. og 10.000 kr. i indskud, når man meldte sig ind.

Dette indskud er tabt, hvis man senere melder sig ud af den pågældende klub.   

Sagsøgte A/S blev stiftet for at sikre gården i tilfælde af, at projektet gik galt økonomisk. Der

er fortsat ca. 430 medlemmer af klubben, som har en B-aktie. Der er ikke solgt en eneste B-

aktie, siden finanskrisen trådte ind, og han tror heller ikke, at det frem-over vil blive muligt at

sælge B-aktierne. De B-aktier, som er solgt, bliver handlet af og til. Han tror, at kursen ligger

på omkring 5.000 kr.

Vidne 2 har forklaret, at han var involveret i etableringen af golfbanen. Han kendte ikke

familien familienavn i forvejen. Han var også med til at etablere golf-banerne på Ledreborg

og på Lyngbygaard. Vidne 1 kontaktede ham med sine planer om etablering af et golfanlæg

på sin ejendom. Anlægget skulle dels finansieres med egne penge og dels med penge fra

udefrakommende. De startede med at lægge et budget for projektet. Ud fra budgettet

beregnede de, hvor mange penge der skulle komme fra salg af B-aktier. De diskuterede, hvad

grænsen var for, hvor mange penge folk ville betale. De kiggede bl.a. også på, hvad aktier i

golfanlægget på Ledreborg kostede. Ud fra



- 11 -

dette fastsatte de kursen på B-aktierne. Etableringen af anlægget på Ledreborg var påbe-

gyndt ca. 1½ år tidligere.   

Han har været med til at udarbejde prospekterne for både Ejendom og Ledreborg. Den

tidsbegrænsede lejeaftale på jorden følger af reglerne i udstykningsloven. Det er ikke muligt

at lave en længere lejeaftale. Det var planen, at golfbanen skulle forblive på stedet ud over de

30 år. Golfklubben er afhængig af at have et antal medlemmer, men samtidig må der heller

ikke være for mange, fordi det vil medføre for meget trængsel på banen. Hvis der er for

mange medlemmer, vil det ikke være attraktivt at være medlem.   

Med aktien følger en ejerandel og en pligt til at melde sig ind i golfklubben. Aktierne med

tilknyttet passivt medlemskab blev solgt lynhurtigt, men af hensyn til at sikre klubbens

løbende indtægter var det nødvendigt at sætte en vis begrænsning på antallet. En golfklub er

forpligtet til at stille sit anlæg til rådighed for spillere, der er medlem af andre klubber. Disse

spillere skal betale greenfee. Det er således ikke nødvendigt at være medlem af Golfklub for

at få adgang til at spille på klubbens baner.   

Anlægget er finansieret af familien familienavn, Sydbank og af B-aktionærerne. Golfklubben

finansieres af de årlige kontingentindbetalinger, og det var baggrunden for, at der til B-

aktierne var tilknyttet et tvunget medlemskab af klubben. Hvis alle B-aktier var blevet solgt

fra starten, havde de ikke behov for flere medlemmer. Det er hans opfattelse, at begrundelsen

for at købe en aktie med tilknyttet passivt medlemskab enten vil være, at man forventer at

blive aktiv på et tidspunkt, eller at man tror på, at aktien vil stige i værdi. Hvis der sker

fuldtegning, vil aktien alt andet lige også stige i værdi.   

Vidne 3 har forklaret, at han tidligere har arbejdet på Ejendom. Han syn-tes, at golfanlægget

var et spændende projekt. Han købte derfor 2 aktier til kurs 25.000, som han forventede ville

stige i værdi, når alle aktierne var solgt. Han spiller ikke golf og købte ikke aktierne for at få

en spilleret. Han står som passivt medlem af golfklubben og betaler ca. 500 kr. årligt i

kontingent.  

Procedure

Skatteministeriet har til støtte for sine påstande overordnet gjort gældende, at en udstedelse af

de omhandlede B-aktier er en momspligtig transaktion, der udgør økonomisk virksom-



- 12 -

hed, idet Sagsøgte A/S' udstedelse af B -aktier med spillerettigheder går videre end det blotte

salg af selskabets aktier.

Det følger af fast praksis fra EU-Domstolen, at erhvervelse, ihændehavelse og salg af ak-tier

ikke i sig selv udgør økonomisk aktivitet, idet disse transaktioner ikke indebærer en

udnyttelse af et gode med henblik på opnåelse af indtægter af en vis varig karakter.   

Efter EU-Domstolens praksis kan salg af selskabsandele dog udgøre økonomisk virksom-

hed, hvis transaktionen, der består i opnåelse af indtægter af en vis varig karakter, går vide-re

end det blotte salg af selskabsandele.

Udgangspunktet vedrørende salg af aktier modificeres dermed, når der er knyttet særlige

rettigheder og/eller forpligtelser til en aktie. Disse særlige rettigheder og/eller forpligtelser

bevirker, at der ikke er tale om kapitalanbringelse i en form, der kan medføre, at selve ud-

stedelsen af en aktie ikke anses som økonomisk virksomhed. Salget af aktierne omfattes

herefter af momssystemets anvendelsesområde.

De transaktioner, der kan være fritaget for moms i henhold til momslovens § 13, stk. 1, nr.

11, skal defineres på grundlag af arten af den leverede ydelse, jf. bl.a. præmis 32 i sag C-

2/95, SDC. Hvor en transaktion er sammensat af flere uafhængige ydelser, eller hvor en

enkelt ydelse er bærende for transaktionen, kan den momsmæssige behandling af transak-

tionerne ændres.

I sag C-349/96, CPP, fandt EU-Domstolen, at det ved vurderingen af, hvorvidt en transak-

tion skulle anses som en enkelt levering eller to eller flere uafhængige leveringer, måtte

undersøges, hvad der særligt karakteriserede den pågældende transaktion.   

Det blev i dommen statueret, at der var tale om en enkelt levering, hvor et eller flere ele-

menter skulle anses for at udgøre hovedleveringen, mens omvendt et eller nogle elementer

skulle anses for sekundære ydelser, der var afgiftsmæssigt stillet som hovedydelsen. En

ydelse skal anses som sekundær, når den ikke udgør et mål i sig selv, men et middel til at

udnytte hovedydelsen.

Skatteministeriet gør således gældende, at salget af B-aktierne må anses for en enkelt leve-

ring, der udgøres af to ydelser, hvor salget af spillerettigheden er det bærende og fremher-



- 13 -

skende element ved den samlede transaktion. Salget af den anden ydelse, en selskabsandel i

form af B-aktien, udgør dermed kun en sekundær ydelse, som momsmæssigt skal be-handles

som hovedydelsen. Vederlaget for B-aktien er dermed reelt en betaling for en momspligtig

levering i form af medlemskabet og spillerettigheden.

Til støtte herfor gøres det gældende, at erhvervelsen af en selskabsandel i form af B-aktien

ikke udgør et mål i sig selv, men er et middel til at opnå og udnytte spillerettigheden. Der er

derfor ikke grundlag for at anse selskabets afhændelse af B-aktierne alene som en af-

hændelse af en andel af de eksisterende værdier i selskabet. Det fremgår da også af pro-

spektet, at tegning af en B-aktie skal være båret af et ønske om at sikre sig ret til at spille på

golfanlægget, hvilket selskabet begrunder med, at indehaveren af B-aktien hverken kan

forvente et udbytte eller en andel i selskabets formue. Det er atypisk, at en almindelig ak-

tieerhvervelse ikke er motiveret af en forventning om, at der er en mulighed for at opnå enten

løbende afkast eller en andel i selskabets formue ved eventuel senere afvikling.   

Selskabets eneste aktiv er desuden lejeaftalen med Ejendom. Selskabet har ikke krav på, at

lejeaftalen bliver forlænget, hvorfor den som udgangspunkt kun løber i 30 år. Den

usikkerhed, der almindeligvis er forbundet med at erhverve aktier, må anses for at være

særlig udtalt i dette tilfælde, hvor selskabets eneste aktiv er en lejeaftale, som selska-bet ikke

har krav på bliver forlænget. Såfremt lejeaftalen ikke forlænges, vil selskabet ikke længere

have nogen reel værdi, idet selskabets anlæg og bygninger i så fald vil tilfalde eje-ren af

Ejendom. Den forholdsmæssige andel i selskabets egenkapital ved leje-aftalens ophør kan

derfor ikke antages at udgøre en betryggende økonomisk modværdi for en investering i

selskabets B-aktier. Dette illustrerer også, at erhvervelsen af en B-aktie ikke umiddelbart

beror på et ønske om at foretage en investering, men derimod beror på et ønske om at opnå

en spilleret til golfanlægget.

Det skal tillige tillægges betydning, at B-aktierne ikke har nogen stemmemæssig indflydel-se

i selskabet. Erhvervelsen af en B-aktie vil derfor ikke give nogen reel indflydelse for den

enkelte aktieejer eller for den samlede gruppe af B-aktionærer.

Ved den konkrete vurdering af transaktionens karakter skal der ligeledes lægges vægt på, at

det i golfklubbens vedtægter fremgår, at seniormedlemmer skal være indehavere af en B-

aktie for at blive medlem af klubben. En erhvervelse af en B-aktie er således den umid-

delbare måde at opnå spilleret på. Dette underbygges tillige af, at medlemskabet automa-



- 14 -

tisk ophører, hvis medlemmet ikke længere er i besiddelse af en B-aktie.   

Den omstændighed, at adgangen til at spille på golfbanen også er betinget af, at det på-

gældende medlem skal betale et nærmere fastsat kontingent, ændrer ikke på, at vederlaget for

B-aktierne i det væsentligste må anses for erlagt for at opnå ret til at spille på banen og ikke

for at opnå en ejerandel i selskabet, således som det i øvrigt er kendetegnende for ak-tier.

Heller ikke den omstændighed, at aktien kan overdrages, indebærer, at det fremherskende

element i relation til transaktionens objektive karakteristika er, at der sker en overdragelse af

en selskabsandel. At der eksisterer en potentiel gevinstmulighed for indehaveren som følge

af, at aktien og dermed spilleretten kan overdrages, ændrer derfor ikke på, at den

fremherskende omstændighed er salget af spilleretten, hvilket såvel golfklubbens vedtægter

som selskabets prospekt bekræfter.   

Det bestrides, at kursen på en B-aktie i Ledreborg Palace Golf A/S udgør et relevant sam-

menligningsgrundlag for markedsværdien af B-aktierne, idet prospektet for salg af B-aktier i

Ledreborg Palace Golf A/S netop er udarbejdet ud fra de samme forudsætninger som pro-

spektet for Sagsøgte A/S.   

Endelig er det oplagt, at den eneste grund til den væsentlige kursforskel mellem A-aktierne

og B-aktierne er, at medlemskabet og dermed spillerettigheden var udslagsgivende for kur-

sen for B-aktierne, hvilket fremgår klart af prospektet.   

Det gøres således sammenfattende gældende, at spillerettigheden er det fremherskende

element ved transaktionen, og som følge hera f udgør Sagsøgte A/S' afhænde l-se af B-aktier

en momspligtig leverance, jf. momslovens § 4, stk. 1.

Sagsøgte A/S har til støtte for frifindelsespåstanden overordnet gjort gældende, at

udstedelsen af B-aktier objektivt set er én transaktion, som falder uden for momslovens

anvendelsesområde.   

Momsloven implementerer EU’s momssystemdirektiv, der i artikel 2 fastslår, at levering af

varer og tjenesteydelser, som mod vederlag foretages af en afgiftspligtig person, der hand-ler

i denne egenskab, udgør en momspligtig transaktion.



- 15 -

EU-Domstolen har gentagne gange fastslået, at udstedelse af aktier ikke udgør en levering

mod vederlag i momssystemdirektivets forstand.   

Det klare udgangspunkt er derfor, at Sagsøgte A/S' udstedelse og salg af B-aktier med det

udtrykkelige formål at styrke selskabets kapitalgrundlag ikke er omfattet af momsloven og

derfor ikke udgør en momspligtig transaktion. Der er i den sammenhæng enighed mellem

parterne om, at B-aktien er en aktie med de karakteristika, der kendetegner en sådan. Det er

derfor uden relevans at forholde sig til de særlige risici og forhold i øvrigt, som kendetegner

B-aktien i Sagsøgte A/S.

Det gøres således gældende, at der er udstedt aktier i Sagsøgte A/S. Aktieud-stedelse falder

uden for momslovens anvendelsesområde, hvorfor aktionærernes investe-ring i disse aktier

ikke udgør en momspligtig transaktion.

I anden række har Sagsøgte A/S bestridt, at vederlaget for B-aktien kan kvali-ficeres som et

vederlag for en spilleret.   

Værdien af aktierne i Sagsøgte A/S er afhængig af efterspørgslen efter aktier-ne, af

golfanlæggets værdi og af den lejeindtægt, som anlægget kan generere. Sagsøgte A/S har

derfor en interesse i at medvirke til, at golfklubben sikres medlemmer, som via betaling af

kontingent kan genere faste årlige indtægter for golfklubben. Det er af denne årsag, at der

med tegningen af en B-aktie følger en ret og pligt til medlemskab af Golfklub. Retten til at

spille på golfbanen opnås imidlertid ikke med teg-ningen af B-aktien, men først når og hvis

aktionæren melder sig ind i golfklubben, betaler kontingent til klubben og er i besiddelse af

et DGU-kort. Der er således ikke knyttet en spilleret til B-aktierne, men nærmere en

forpligtelse til medlemskab i Golfklub. En forpligtelse til medlemskab af golfklubben falder

uden for momslovens an-vendelsesområde, da en forpligtelse ikke er et gode, der leveres

mod vederlag som anført i momslovens § 4, stk. 1.   

Sagsøgte A/S har endvidere udstedt 100 B-aktier, hvortil der på udstedelses-tidspunktet var

knyttet en adgang til tidsubegrænset passivt medlemskab i golfklubben, hvilket ikke giver ret

til at spille på golfbanen. Loftet for passive medlemmer blev nået tidligt i forløbet, hvilket

dokumenterer, at en stor andel af B-aktionærerne på tegningstids-



- 16 -

punktet ikke købte aktierne for at opnå det, som Skatteministeriet betegner som en ”spill e-

ret” . Kursen på B-aktier tilknyttet en forpligtelse til aktivt medlemskab i golfklubben var

endvidere identisk med kursen på B-aktier tilknyttet en adgang til passivt medlemskab i

golfklubben, hvilket også vidner om, at aktionærerne ikke efterspurgte en spilleret, men

primært en investering i selskabet.

Endelig har Sagsøgte A/S gjort gældende, at selv hvis landsretten måtte finde, at vederlaget

for B-aktien helt eller delvist er et vederlag for en spilleret på golfanlægget, kan denne

spilleret knyttet til B-aktien ikke bringe aktieudstedelsen ind under momslovens

anvendelsesområde. Det bestrides således, at aktien kan anses for at være en sammensat

transaktion (en aktie og en spilleret), ligesom det bestrides, at spilleretten i givet fald er

karaktergivende for transaktionen.

Momssystemdirektivet berettiger i artikel 15, stk. 2, litra c, medlemslande til at sidestille

aktier med materielle goder, når - og kun når – besiddelsen af aktien retligt eller faktisk sikrer

ihændehaveren af aktien rettigheder over en fast ejendom. I sådanne tilfælde vil et salg af en

aktie udgøre en momspligtig transaktion. I alle andre situationer, hvor der ganske vist direkte

eller indirekte er knyttet rettigheder til en aktie, men hvor disse rettigheder ikke relaterer sig

til en fast ejendom, er der ikke adgang til at sidestille aktien med et materielt gode og dermed

adgang til at lægge moms på aktiesalget.

B-aktierne i Sagsøgte A/S giver ikke aktionæren en rettighed over en fast ejen-dom, således

som begrebet fast ejendom er fastslået af EU-Domstolen. Det bestrides der-for, at

aktieudstedelsen kan anses for en sammensat transaktion, ligesom det bestrides, at den

påståede spilleret knyttet til aktien kan påberåbes som grundlag for at lægge moms på

vederlaget for aktien. Det bestrides endvidere, at medlemskabet i golfklubben er karakter-

givende for udstedelsen af B-aktier. Det, der objektivt set er karaktergivende for udstedel-sen

af B-aktierne, er, at de udstedes med det formål at tilvejebringe kapital til selskabet til brug

for anlæggelsen af golfbanen.

Det bærende for udstedelsen af B-aktierne og for aktionærernes erhvervelse af disse var

muligheden for at opnå en gevinst ved salget af aktierne. Det var forventningen, at aktier-nes

kurs ville stige, således som det var sket for Ledreborg Palace Golf A/S og andre pre-

stigerige golfklubber på tidspunktet for udarbejdelsen af prospektet i Sagsøgte A/S



- 17 -

Enhver golfspiller med gyldigt DGU-kort kunne i øvrigt spille på Ejendom uden at være

medlem af golfklubben ved at betale greenfee og hermed spille på banen til en langt lavere

pris end ved køb af aktier og betaling af årligt kontingent. Adgangen til at spille på

golfanlægget kunne derfor ikke være udslagsgivende for tegningen af B-aktier, endsige et

middel til at opnå spilletid på bedst mulige økonomiske vilkår. Skatteministeriet har gjort

gældende, at salget i denne sag netop ikke kan anses som to uafhængige ydelser.

Landsrettens begrundelse og resultat

Det er udgangspunktet, at der opkræves moms af enhver vare og ydelse, der leveres mod

vederlag her i landet, jf. momslovens § 4, stk. 1. Momslovens § 13 fritager imidlertid i

overensstemmelse med momssystemdirektivet (Rådets direktiv nr. 2006/112/EF af 28. no-

vember 2006) visse varer og ydelser for moms. Det følger således af momslovens § 13, stk.

1, nr. 11, litra e, og af fast praksis fra EU-Domstolen, at bl.a. udstedelse og salg af aktier ikke

i sig selv udgør en økonomisk transaktion, der er omfattet af afgiftspligten, idet der er tale om

investering eller kapitalanbringelse.   

Sagen drejer sig om, hvorvidt udstedelsen af B-aktier i Sagsøgte A/S er fritaget for moms

efter momslovens § 13, stk. 1, nr. 11, litra e, eller om udstedelsen af aktierne skal anses for

hel eller delvis levering af en spilleret og dermed for en momspligtig leve-rance, jf.

momslovens § 4, stk. 1.

Det fremgår af prospektet for offentligt udbud af aktier i Sagsøgte A/S fra ok-tober 2007, at

selskabet udbød tegning af B-aktier med henblik på styrkelse af selskabets kapitalgrundlag,

for at selskabet kunne opfylde sin målsætning om at etablere og drive et førsteklasses

golfanlæg på Ejendom. B-aktierne kunne frit overdrages. Det er ube-stridt, at B-aktionærerne

ikke kunne forvente udbytte og alene ville få en begrænset stem-memæssig indflydelse i

selskabet.   

Med tegningen af en B-aktie fulgte en ret og en pligt til medlemskab af Golfklub. En fast

spilleret til golfklubbens baner var forbeholdt A- og B-aktionærer i Sagsøgte A/S, men

spilleretten var derudover også betinget af, at de pågældende aktionærer var indmeldt som

aktive medlemmer af golfklubben, havde DGU-kort og be-talte kontingent. Det lægges til

grund, at der også var mulighed for, at andre end aktionærer



- 18 -

kunne opnå spilleret på golfbanen, hvis der blev betalt greenfee og under forudsætning af, at

den pågældende havde DGU-kort og var medlem af en anden golfklub.

Det følger af praksis fra EU-Domstolen, jf. herved bl.a. sagen C-29/08 (Skatteverket mod AB

SKF), at momssystemets formål, som er at sikre retssikkerheden og at lette de hand-linger,

som er forbundet med afgiftens anvendelse, kræver, at der lægges vægt på den på-gældende

transaktions objektive karakter - bortset fra undtagelsestilfælde - uanset at frita-

gelsesreglerne skal fortolkes strengt.

Spilleretten i Golfklub fulgte ikke direkte af aktietegningen, men krævede tillige opfyldelse

af yderligere betingelser, og det lægges efter bevisførelsen videre til grund, at tegningskursen

for B-aktien udover værdierne i selskabet og den fremtidige ud-vikling også var fastsat under

hensyntagen til, at aktien var frit omsættelig i modsætning til et almindeligt indskud i en

golfklub. På tidspunktet for aktieudstedelsen var der endvidere på baggrund af udviklingen i

andre sammenlignelige golfselskaber en rimelig forventning om, at aktierne kunne stige i

værdi.

Efter en samlet vurdering finder landsretten herefter ikke grundlag for at anse udstedelsen af

B-aktierne for salg af en spilleret og dermed for en momspligtig transaktion. Det for-hold, at

tegningen af en B-aktie i Sagsøgte A/S for nogle af aktionærerne måtte have været begrundet

også i et ønske om at få adgang til golfbanen, kan ikke føre til et an-det resultat.   

Udstedelsen af B-aktierne er herefter fritaget for moms, jf. momslovens § 13, stk. 1, nr. 11,

litra e, og Sagsøgte A/S frifindes derfor.

Efter sagens udfald sammenholdt med parternes påstande skal Skatteministeriet betale

sagsomkostninger for landsretten til Sagsøgte A/S med i alt 125.000 kr. for udgifter til

advokatbistand. Beløbet er uden moms, da det er oplyst, at Sagsøgte A/S er

momsregistreret.   

Landsretten har ved fastsættelsen af sagsomkostningerne lagt vægt på sagens karakter,

økonomiske værdi og dens omfang.



- 19 -

T h i  k e n d e s  f o r  r e t:

Sagsøgte A/S frifindes.

Skatteministeriet skal betale sagens omkostninger til Sagsøgte A/S med 125.000 kr.

De idømte sagsomkostninger skal betales inden 14 dage og forrentes efter rentelovens § 8 a.

Henrik Bjørnager Nielsen Linda Hangaard                Charlotte Hove Lasthein
(kst.)